ปัจจัยเชิงสาเหตุที่ส่งผลต่อประสิทธิผลองค์การของสาขาวิชาในมหาวิทยาลัยราชภัฏ กรุงเทพมหานคร
The causal factors affectiveness of the programs at Rajabhat Universities in Bangkok
ฐิติมา นาคะผดุงรัตน์
สถาบันอุดมศึกษา--ไทย
การบริหารการศึกษา
การวิจัยนี้มีวัตถุประสงค์เพื่อ 1) ศึกษาระดับประสิทธิผลองค์การ และระดับปัจจัยเชิงสาเหตุที่ส่งผลต่อประสิทธิผลองค์การของสาขาวิชาในมหาวิทยาลัยราชภัฏ กรุงเทพมหานคร และ 2) ศึกษาความสัมพันธ์เชิงสาเหตุระหว่างประสิทธิผลองค์การของสาขาวิชาในมหาวิทยาลัยราชภัฏ กรุงเทพมหานคร กับปัจจัยด้านองค์การ ปัจจัยด้านลักษณะบุคคล ปัจจัยด้านสภาพแวดล้อม และ ปัจจัยด้านนโยบายการบริหารและการปฏิบัติ กลุ่มตัวอย่าง คือ คณาจารย์ของสาขาวิชาในมหาวิทยาลัยราชภัฏ กรุงเทพมหานคร จำนวน 353 คน ซึ่งได้มาโดยการสุ่มตัวอย่างแบบแบ่งชั้น เครื่องมือที่ใช้ในการเก็บรวบรวมข้อมูล คือ แบบสำรวจรายการ และแบบสอบถามแบบมาตราส่วนประมาณค่า 5 ระดับ วิเคราะห์ข้อมูลด้วย ค่าร้อยละ ค่าเฉลี่ย ส่วนเบี่ยงเบนมาตรฐาน ค่าสัมประสิทธิ์สหสัมพันธ์แบบพีสัน และการวิเคราะห์เส้นทางด้วยโปรแกรม ผลการวิจัยพบว่า 1. ประสิทธิผลองค์การ และปัจจัยเชิงสาเหตุที่ส่งผลต่อประสิทธิผลองค์การ ของสาขาวิชาในมหาวิทยาลัยราชภัฏ กรุงเทพมหานครโดยรวม และรายด้านทุกด้าน มีค่าเฉลี่ยอยู่ในระดับมาก 2. ค่าสัมประสิทธิ์สหสัมพันธ์ระหว่างประสิทธิผลองค์การ และปัจจัยเชิงสาเหตุ จำนวน 18 ตัวแปร ได้ความสัมพันธ์ทั้งหมด 153 คู่ โดยทุกคู่มีความสัมพันธ์กันอย่างมีนัยสำคัญทางสถิติที่ ระดับ .01 และมีค่าสัมประสิทธิ์สหสัมพันธ์เป็นบวก แสดงถึงการมีความสัมพันธ์ไปในทิศทางเดียวกัน 3. ปัจจัยด้านนโยบายการบริหารและการปฏิบัติ ส่งผลทางตรงต่อประสิทธิผลองค์การของสาขาวิชาในมหาวิทยาลัยราชภัฏ กรุงเทพมหานครอย่างมีนัยสำคัญทางสถิติที่ระดับ .01 4. ปัจจัยด้านองค์การส่งผลทางตรงต่อประสิทธิผลองค์การของสาขาวิชาในมหาวิทยาลัยราชภัฏ กรุงเทพมหานครอย่างไม่มีนัยสำคัญทางสถิติ และส่งผลทางอ้อมผ่านปังจัยด้านนโยบายการ บริหารและการปฏิบัติอย่างมีนัยสำคัญทางสถิติที่ระดับ .01 5. ปัจจัยด้านลักษณะบุคคลส่งผลทางอ้อมต่อประสิทธิผลองค์การของสาขาวิชาในวิทยาลัยราชภัฏ กรุงเทพมหานคร ผ่านปัจจัยด้านนโยบายการบริหารและการปฏิบัติอย่างมีนัยสำคัญทางสถิติที่ระดับ .01 6. ปัจจัยด้านสภาพแวดล้อมส่งผลทางตรงเชิงลบต่อประสิทธิผลองค์การของสาขาวิชาในมหาวิทยาลัยราชภัฎ กรุงเทพมหานครและส่งผลทางอ้อมเชิงบวกผ่านปัจจัยด้านนโยบายการบริหาร และการปฏิบัติอย่างมีนัยสำคัญทางสถิติที่ระดับ .01 คำสำคัญ : ปัจจัยเชิงสาเหตุ, ประสิทธิผลองค์การ
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ปรัชญาดุษฎีบัณฑิต